દેશમાં હાલમાં આતંકવાદી સંગઠનો સહિત ઉગ્રવાદીઓ અને માઓવાદીઓ પણ દેશની સુરક્ષા સામે મોટો ખતરો ઉભો કરી રહ્યા છે. ત્યારે દેશના સુરક્ષા કર્મીઓ આ દેશ વિરોધી તત્વો ને મૂતોડ જવાબ આપી રહ્યા છે. તાજેતરમાં નાગાલેન્ડ માં પણ આવોજ એક બનાવ બન્યો હતો. જેમાં ઉગ્રવાદીઓ સાથે અથડામણમાં આસામ રાયફલના ચાર જવાન શહીદ થયા હતા. ત્યારે આસામ રાઇફલના જવાનો પર બોમ્બ ફેંકી જવાનો ને શહીદ કરનાર ત્રણ જેટલા ઉગ્રવાદીઓનો જવાનોએ ખાત્મો બોલાવ્યો હતો. આ અથડામણ માં મૂળ બનાસકાંઠા જિલ્લાના વડગામ તાલુકાના ચાંગા ગામના દિલીપસિંહ રાજપૂત પણ હતા. ત્યારે ઉગ્રવાદીઓ એ બોમ્બ ફેંક્યા બાદ દિલીપસિંહને બે ગોળી પેટના ભાગે વાગી હતી. પરંતુ સાથી મિત્રો શહીદ થઈ જતાં જ્યાં સુધી નવી ફોર્સ ન આવે ત્યાં સુધી દિલીપસિંહને ઉગ્રવાદીઓ સામે એકલા હાથે લડવાનું હતું.